স্টাফ রিপোর্টার ॥ স্কুল ছাত্রীকে উত্যক্ত হবিগঞ্জ সদর উপজেলার ৪নং পইল ইউনিয়নের পূর্ব পাড় ও তেঘরিয়া ইউনিয়নের পাঁচ পাড়িয়া-শিয়ালদাড়িয়ার গ্রামবাসীর মধ্যে সংঘর্ষের ঘটনা শালিসে নিষ্পত্তি করা হয়েছে। গত রবিবারে পইল উচ্চ বিদ্যালয়ে সদর উপজেলা চেয়ারম্যান সৈয়দ আহমদুল হকের সভাপতিত্বে অনুষ্ঠিত শালিস বৈঠকে উপস্থিত ছিলেন, বিশিষ্ট মুরুব্বি হাজী আম্বর আলী, সাবেক ইউপি চেয়ারম্যান মোঃ লিয়াকত আলী, সৈয়দ আব্দুল বশির, সাবেক চেয়ারম্যান লোদাই মিয়া, পইল ইউপি চেয়ারম্যান সাহেব আলী, হবিগঞ্জ পৌর প্যানেল মেয়র আবুল হাসিম, হাজী শাহাব উদ্দিন, আব্দুর রহমান, ইউপি মেম্বার আনছব আলী, শাহজাহান মাষ্ঠার, তাজুল ইসলাম, এডঃ আফজাল হোসেন প্রমূখ। বৈঠকে উভয় গ্রামের মুরুব্বিয়ানের উপস্থিতিতে শান্তিপূর্ণভাবে উক্ত বিরোধটি নিষ্পত্তি হয়।